CELEX: 62014TN0693
Language: et
Date: 2014-09-24 00:00:00
Title: Kohtuasi T-693/14: 24. septembril 2014 esitatud hagi – Hamr Sport versus komisjon

12.1.2015   
            
            
               ET
            
            
               Euroopa Liidu Teataja
            
            
               C 7/36
            
         24. septembril 2014 esitatud hagi – Hamr Sport versus komisjon
   (Kohtuasi T-693/14)
   (2015/C 007/40)
   Kohtumenetluse keel: tšehhi
   
      Pooled
   
   
      Hageja: Hamr Sport a.s. (Praha, Tšehhi Vabariik) (esindaja: advokaat T. Capoušek)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada kehtetuks komisjoni 11. juuni 2014. aasta otsus (S.A.33575 – Mittetulunduslikud spordirajatised);
            
         
               —
            
            
               tühistada see Euroopa Komisjoni otsus; ja
            
         
               —
            
            
               saata asi tagasi Euroopa Komisjoni edasiseks arutamiseks ja meetmete võtmiseks kirjeldatud olukorra heastamiseks.
            
         
      Väited ja peamised argumendid
   
   Oma hagi põhjenduseks esitab hageja järgmised väited:
   
               1.
            
            
               Vaidlustatud otsus on ebaõige, kuna kostja ei käsitlenud vaidlustatud otsuse vastuvõtmisele eelnenud menetluses nõuetekohaselt kõiki hageja esitatud tõendeid ja väiteid, eeskätt küsimuses, kas see, et tegemist on ebaseadusliku riigiabiga, on tõendatud.
            
         
               2.
            
            
               Kostja ei või vaidlustatud otsuses tehtud järelduses tugineda ELTL artikli 107 lõike 3 punktis c sätestatud erandile, kuna selle kohaldamiseks ette nähtud tingimused ja nõuded ei ole täidetud.
            
         
               3.
            
            
               Oma juriidilise isiku staatusest (äriühing) tulenevalt ei ole hagejal õigust osaleda üheski haridusministeeriumi noorte ja spordi osakonna poolt määratavate toetuste jagamise menetluses, kuigi ta tegutseb samal turul nagu ta konkurendid ja toetab samu huvigruppe ehk abi saajaid (kes on üldise huvi seisukohast samad).